CELEX: C2004/179/27
Language: lv
Date: 2004-07-10 00:00:00
Title: Lieta T-0166/04: Prasība pret Eiropas Kopienu Komisiju, ko Carmello Morello iesniedza 2004. gada 13. maijā

10.7.2004   
            
            
               LV
            
            
               Eiropas Savienības Oficiālais Vēstnesis
            
            
               C 179/14
            
         Prasība pret Eiropas Kopienu Komisiju, ko Carmello Morello iesniedza 2004. gada 13. maijā
   (Lieta T-0166/04)
   (2004/C 179/27)
   Tiesvedības valoda: franču
   Eiropas Kopienu Pirmās instances tiesā 2004. gada 13. maijā izskatīšanai ir iesniegta prasība pret Eiropas Kopienu Komisiju, ko cēla Carmello Morello ar dzīvesvietu Briselē, kuru pārstāv Jacques Sambon un Pierre Paul van Gehuchten, advokāti, kas norādīja adresi Luksemburgā.
   Prasītāja prasījumi Pirmās instances tiesai ir šādi:
   
               1.
            
            
               Atcelt prasītāja 2003. gada 28. marta pieteikuma netiešo noraidījumu, kā arī atcelt viņa pieprasījuma noraidījumu;
            
         
               2.
            
            
               Piespriest Komisijai kompensēt zaudējumus EUR 1 000 000 apmērā par nodarīto morālo kaitējumu un EUR 1 000 000 apmērā par nodarīto materiālo kaitējumu;
            
         
               3.
            
            
               Piespriest Komisijai atlīdzināt visus izdevumus.
            
         Pamati un galvenie argumenti:
   Prasītājs, Komisijas ierēdnis, citas lietas ietvaros prasīja atcelt cita ierēdņa iecelšanu nodaļas vadītāja amatā, uz kuru prasītājs arī bija pieteicis savu kandidatūru. Pirmās instances tiesa nosprieda par labu prasībai, atceļot minēto iecelšanu amatā.
   Sprieduma pasludināšanas laikā par iepriekšējo lietu, attiecīgajā amatā ieceltais ierēdnis tika paaugstināts un iecelts citā amatā, tādējādi nodaļas vadītāja amats kļuva vakants, citam ierēdnim, atjaunojot to darbā pēc atvaļinājuma personisku iemeslu dēļ beigām.
   Pēc sprieduma pasludināšanas iepriekšējā lietā, prasītājs iesniedza Komisijai pieteikumu nolūkā izpildīt minēto spriedumu un pēc tam pieprasījumu par savas sūdzības netiešo noraidījumu. Komisija noraidīja šo pieprasījumu, konstatējot faktu, ka nav vakantas amata vietas, kas tādējādi padara sprieduma izpildi neiespējamu.
   Patreizējā prasība paredz prasītāja pieteikuma noraidījumu. Prasītājs pamato savus iebildumus, atsaucoties uz EK līguma 233. panta un Amatpersonu nolikuma 4., 7., 24., 25. un 45. pantu, labas vadības principa, kā arī pilnvaru un procedūras noteikumu pārkāpumiem. Prasītājs tāpat apgalvo, ka tam ir nodarīts gan materiāls, gan morāls kaitējums, zaudējot iespēju iegūt amatu A3 pakāpē līdz viņa karjeras beigām un minētā sakarā, pieprasa kompensēt zaudējumus.